  Майя Бывальцева 2020-тӥ арын Удмуртиын пӧртэм программаосъя 240 иськем пала сюресъёсты тупатъялозы. Со сярысь «Удмуртавтодор» огазеяськон «ВКонтатке» мерлыко вотэсысь огиназ ивортӥз. Ужъёсты быдэстӥсьёсты но дырез аукционъёс бере пусъёзы. Тупатъян ужъёслэн картаенызы  тодматскыны луэ. «Кышкыттэм но ӟечлыко автомобиль сюресъёс» йӧскалык ӵектосъя 80,6 иськем элькун сюресъёсты тупатъяны чаклало. Со программая ик Ижкарын оглом 32 иськем мында 23 сюрес люкетъёсты выльдозы. «Опорный план дорожной деятельности» элькун программая 100,9 иськем сюресъёсты выльдозы. Гурт возёсэз азинтон кун программа улсын куинь гурт сюресъёсты тупатъялозы, оглом 25,24 иськем. Тодэ вайытом, 2019-тӥ арын Удмуртиын «Кышкыттэм но ӟечлыко автомобиль сюресъёс» йӧскалык ӵектосъя оглом 134,5 иськем мында 79 сюрес люкетъёсты тупатъязы.   Тегъёс: Авто Ижкар Удмуртия сюресъёс гуртсюресъёс тупатъянужъёс 100ар  